3. ΑΝΑΓΚ. ΝΟΜΟΣ υπ’ αριθ. 1963 της 7/13 Σεπτ. 1939 (ΦΕΚ Α΄ 385) Περί τρόπου προσκλήσεως εφέδρων προϋπηρετησάντων εις τα Σώματα Ασφαλείας και Πυροσβεστικής Υπηρεσίας, εν περιπτώσει μερικής ή ολικής επιστρατεύσεως δια λόγους Δημοσίας Τάξεως και Ασφαλείας της Χώρας. Άρθρ.1.–Προϋπηρετήσαντες εις τα Σώματα (Β. Χωροφυλακής), Αστυνομίας Πόλεων και Πυροσβεστικής Υπηρεσίας, ανήκοντες δε, ως Αξιωματικοί ή οπλίται, εις τας εν άρθρ. 2 οριζομένας κλάσεις της εφεδρείας του Στρατού της ξηράς, καλούνται, εν επιστρατεύσει, (γενική ή μερική) ή εις εκτάκτους περιπτώσεις Δημοσίας Τάξεως, απ’ ευθείας υπό του Υφυπουργού Δημοσίας Ασφαλείας προς ενίσχυσιν των ανωτέρω Σωμάτων και εις έκτασιν ανάλογον προς τας ανάγκας αυτών. Εις τον αυτόν Υφυπουργόν επιτρέπεται όπως, αναλόγως των εκάστοτε κατά τας ανωτέρω περιπτώσεις παρουσιαζομένων αναγκών, διατάσση την μετάταξιν ή απόσπασιν οπλιτών από του ενός εις το έτερον Σώμα με τον αντίστοιχον βαθμόν. Άρθρ.2.–Ο τρόπος της προσκλήσεως και απολύσεως των ως άνω εφέδρων, των οποίων ο αριθμός δεν δύναται να υπερβή την υπό του σχεδίου Επιστρατεύσεως του Υφυπουργείου Δημ. Ασφαλείας προβλεπομένην δύναμιν και οίτινες θα ανήκουσιν εις κλάσεις οριζομένας υπό του Γενικού Επιτελείου Στρατού, η υπηρεσία εις ην δέον να παρουσιασθώσι, η διάθεσις αυτών και η μετάταξις από του ενός Σώματος εις το έτερον, κανονισθήσονται δι’ αποφάσεων του επί της Δημοσίας Ασφαλείας Υφυπουργού. Άρθρ.3.–(Εις τας περιπτώσεις του άρθρ. 1 του παρόντος, δύναται ο αυτός ως άνω Υφυπουργός, δι’ αποφάσεως αυτού να ιδρύση έν ή πλείονα Τάγματα Χωροφυλακής εν Θεσσαλονίκη ή αλλαχού, των οποίων η αποστολή ως και του εν Αθήνας εδρεύοντος τοιούτου, έσεται εκτός των κυρίων αυτών καθηκόντων και η συγκέντρωσις των προσκαλουμένων της Χωροφυλακής, ο εφοδιασμός αυτών δια των απαιτουμένων ειδών ιματισμού, οπλισμού, μισθοτροφοδοσίας, και η αποστολή αυτών εις τας διαφόρους Μονάδας του Στρατεύματος ή της Χωροφυλακής, αναλόγως των εκάστοτε παρουσιαζομένων αναγκών και αποφάσει του Υφυπουργού). Ο αυτός Υφυπουργός δύναται να ιδρύη και καταργή Υπηρεσίας των Σωμάτων Δημοσίας Ασφαλείας και Πυροσβεστικής Υπηρεσίας κατά την ως άνω περίοδον Επιστρατεύσεως, δια διαταγής αυτού, εφ’ όσον λόγοι γενικωτέρας ασφαλείας του Στρατού και της Χώρας επιβάλλουσι τούτο. (Αντί για τη σελ. 165)  Σελ. 165(α) Τεύχος 402 – Σελ. 77 Έφεδροι 36.Β.θ.1-3 Άρθρ.4.–1)Οι προσκαλούμενοι έφεδροι οπλίται, δικαιούνται κατά τα εν τω άρθρ. 48 του Οργανισμού Χωρ/κής καθοριζόμενα, μισθού, ιματισμού και αποζημιώσεως ιματισμού και των οδοιπορικών εξόδων, ως οι Μόνιμοι ομοιόβαθμοί των, ουχί όμως και των προσαυξήσεων λόγω ανακατατάξεως ή πολυετούς υπηρεσίας. 2)Οι εκ τούτων όντες τακτικοί Δημόσιοι Πολιτικοί υπάλληλοι δικαιούνται εις απόληψιν του μισθού της πολιτικής των θέσεως, συμφώνως προς τας διατάξεις του άρθρ. 76 του Νόμ. 4324 περί Στρατολογίας, ως ετροποποιήθη και συνεπληρώθη μεταγενεστέρως. 3)Οι προσκαλούμενοι εκ των προϋπηρετησάντων εις την Αστυνομίαν Πόλεων και την Πυροσβεστικήν Υπηρεσίαν, λαμβάνουσι τον οργανικόν μισθόν του βαθμού των, ως και τα επιδόματα ή αποζημιώσεις ιματισμού και υποδήσεως, ως και οδοιπορικών εξόδων. 4)Οι μετατασσόμενοι κατά τα ανωτέρω οπλίται λαμβάνουσι τας εν ταις προηγουμέναις παραγράφοις αποδοχάς του βαθμού με τον οποίον μετατάσσονται. «Η αληθής έννοια του άρθρ. 4 του υπ’ αριθ. 1963 της 7 Σεπτ. 1939 Α. Νόμου είναι ότι εις τας διατάξεις του άρθρου τούτου υπάγονται και οι προϋπηρετήσαντες εις τον τέως Λόχον Πυροσβεστών έφεδροι οπλίται, οίτινες, καλούμενοι εν καιρώ επιστρατεύσεως παρουσιάζονται εις τας τάξεις του Πυροσβεστικού Σώματος και λαμβάνουσι τον οργανικόν μισθόν του μονίμου πυροσβέστου β΄ τάξεως, το επίδομα ραφής και ιματισμού και υποδήσεως ως και τα οδοιπορικά έξοδα.» (Άρθρ. 4 Α.Ν. 2642/1940, τόμ. 41). Άρθρ.5.–Οι ως άνω προσκαλούμενοι υποβάλλονται άμα τη παρουσιάσει αυτών εις εξέτασιν της σωματικής ικανότητος υπό Επιτροπής, συγκροτουμένης υπό του Υφυπουργού Δημοσίας Ασφαλείας, όσοι δε τούτων δεν ήθελον κριθώσιν ικανοί δια την ανάληψιν υπηρεσίας δι’ ην εκλήθησαν, αποστέλλονται εις τας οικείας Μονάδας, εις ας στρατολογικώς ανήκουσι, εφ’ όσον η κλάσις των υπηρετεί, άλλως απολύονται, αποστελλόμενοι εις τας εστίας των. Άρθρ.6.–Όσον αφορά τας υποχρεώσεις των ως άνω προσκαλουμένων εφέδρων δια την προσέλευσιν αυτών, τας ποινάς και τας στερήσεις των καθισταμένων εξ αυτών ανυποτάκτων, τας υποχρεώσεις των εν τω Εξωτερικώ διαμενόντων, των ασθενών και των λόγω προσκαίρου παθήσεως μη δυναμένων να παρουσιασθώσιν εγκαίρως κλπ. ισχύουσιν αι διατάξεις του Νόμου «περί Στρατολογίας του κατά Γην Στρατού». Όπου δε εν αυτώ αναφέρεται ο Υπουργός των Στρατιωτικών αντικαθίσταται δια του Υφυπουργού Δημοσίας Ασφαλείας, δι’ ό,τι αφορά τους δυνάμει του παρόντος Νόμου προσκαλουμένους παρ’ αυτού εφέδρους. Σελ. 166(α) Τεύχος 402 – Σελ. 78 Άρθρ.7.(Τα κατά την Επιστράτευσιν προς εκστρατείαν ή Γενικάς ασκήσεις του Στρατού, συγκροτούμενα αποσπάσματα της Χωροφυλακής προς εκτέλεσιν Στρατονομικής υπηρεσίας, περί ης το εδάφ. 1 του άρθρ. 1 του Οργανισμού Χωροφυλακής, συγκροτούνται δι’ αποφάσεως του Υφυπουργού της Δημοσίας Ασφαλείας, επί τη αιτήσει του επί των Στρατιωτικών Υφυπουργού, καθορίζοντος και την εμπόλεμον σύνθεσιν αυτών. Ο σχηματισμός και η εις τας διαφόρους Μονάδας του Στρατού προσκόλλησις αυτών, η κανονική οργάνωσίς των και η εκλογή περί την ικανότητα δια την Στρατονομικήν υπηρεσίαν των αποτελούντων ταύτα ανδρών της Χωροφυλακής, ως και η έγκαιρος αποστολή τούτων εις τας οικείας Μονάδας Στρατού διατάσσονται και εκτελούνται δι’ αποφάσεως και υπ’ ευθύνην του αυτού ως άνω Υφυπουργού της Δημοσίας Ασφαλείας.) Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως, πάσα δε προηγουμένη διάταξις αντικειμένη εις αυτόν καταργείται. Αι διατάξεις του Α.Ν. 1963/39 όσον αφορά την ανάκλησιν εφέδρων Χωροφυλακής εις την ενεργόν υπηρεσίαν δεν ισχύουσιν ως προς την Χωροφυλακήν δυνάμει του άρθρ. 78 του Ν.Δ. 3365/1955 περί κώδικος του Σώματος της Χωροφυλακής (τόμ. 4 σελ. 208,04), όπερ ρυθμίζει τα του θέματος τούτου. 